[{"text_idx": "#000000", "text": "Pekino estas urbo al kiu serioze mankas akvo. Lau\u0306 statistiko la averag\u0302a kvanto de uzebla akvo por c\u0302iu log\u0302anto de Pekino estas nur mal pli ol 200 kubmetroj. Tio estas tro malmulta kompare kun la internacia kordono: 1 000 kubmetroj pohome. Ekde la jaro 2009, la Pekina Grupo pri Drenado novigis sian 8 fabrikojn, kiuj prilaboras malpuran akvon kiel produktejoj de reutiligebla akvo. G\u0302is la fino de la jaro 2013, la grupo jam konstruis au\u0306 finis la novigan laboron de 5 akvoproduktejoj, kaj c\u0302iutage povas provizi 1 040 mil kubmetroj da uzebla akvo. Oni finnovigos aliajn du fabrikojn antau\u0306 la jarfino de 2015."}, {"text_idx": "#000001", "text": "C\u0302iuj elektrejoj uzu reproduktitan akvon"}, {"text_idx": "#000002", "text": "Nun c\u0302iuj el la termoelektrejoj en la urba regiono de Pekino uzas reproduktitan akvon kiel malvarmigilon. Tia akvo estas uzata por aldoni akvon el turo, plenigi akvujon de laborejo kaj akvumi plandaj\u0302ojn, la kvanto de c\u0302iutaga uzo estas 30 mil kubmetroj."}, {"text_idx": "#000003", "text": "Antau\u0306 ne longe, la raportisto trovis, ke en la akvopumpejo de la distrikto Xicheng, la reproduktita akvo prilaborita de du produktejoj en la orienta parto de Pekino fluas okcidenten al du elektronejoj g\u0302uste tra c\u0302i tiu pumpejo. Dai Yuhua, direktoro de la akvoresursa fako de la Pekina Buroo pri Akva Administracio, klarigis: \"Malpura akvo estas prilaborata en fabrikoj kaj sekve pumpata al reproduktejo por profunda purigo, kaj fine g\u0302i fluas al elektrejo.\""}, {"text_idx": "#000004", "text": "Reproduktita akvo revivigas akvajn vidindaj\u0302ojn"}, {"text_idx": "#000005", "text": "La reproduktita akvo solvas la problemon de la konflikto inter la popola vivo kaj akva vidindaj\u0302o. Lau\u0306 la konigo de la grupo, nun sume en 25 vidindejoj oni uzas la purigitan akvon por rivero au\u0306 lago. Rezulte ekzemple en la Imperiestra G\u0302ardeno Yuanmingyuan, sudokcidenta urbogarda rivero kaj aliaj vidindaj\u0302oj, la akva pejzag\u0302o revivig\u0302is pro plena akvo."}, {"text_idx": "#000006", "text": "Yuanmingyuan komencis uzi reproduktitan akvon kiel aldonitan akvon por sia lago de novembro de 2011, kaj la uzata akvokvanto jare atingis 6 400 mil kubmetrojn. Dank' al la aldonita akvo, la g\u0302ardeno sukcese okazigis la lotusan festivalon, g\u0302ia bona akva medio ec\u0302 allogis kelkajn nigrajn cignojn kiel log\u0302antoj de la parko."}, {"text_idx": "#000007", "text": "La reproduktita akvo estas uzata ne nur por urba verdigo, sed ankau\u0306 por surs\u0302prucigi stratojn, kaj estas utiligata ankau\u0306 en aliaj flankoj. Oni vers\u0302as tian akvon en verdan zonon en iuj pekinaj stratoj, kaj c\u0302iujare 31 mil kubmetroj da reproduktita akvo bonigas la medion de la urbo."}]